*Proiect*

**GUVERNUL REPUBLICII MOLDOVA**

HOTĂRÂRE nr.\_\_\_\_\_

din \_\_\_\_\_\_\_\_\_\_\_\_2023

mun. Chişinău

privind modificarea Hotărârii Guvernului nr.639/2014 pentru aprobarea Regulamentului cu privire la modul de plată a burselor lunare sportivilor de performanță

În temeiul art.321 din Legea nr.330/1999 cu privire la cultura fizică şi sport (Monitorul Oficial al Republicii Moldova, 1999 Nr.83-86, art.399) cu modificările ulterioare, Guvernul HOTĂRĂŞTE**:**

1. Hotărârea Guvernului nr.639/2014 „pentru aprobarea Regulamentului cu privire la modul de plată a burselor lunare sportivilor de performanță” (Monitorul Oficial al Republicii Moldova 2014, nr.223-230, art.689) se modifică după cum urmează:

,,1) Denumirea hotărârii va avea următorul cuprins: ,,Regulamentul cu privire la modul de stabilire și de plată a burselor lunare sportivilor de performanță.

2) în tot textul hotărârii și al Regulamentului, cuvintele „Ministerul Educației, Culturii și Cercetării” la orice formă gramaticală se substituie cu textul ,,Ministerul Educației și Cercetării”;

3) în Regulament:

a) în tot textul Regulamentului, cuvintele ,,federația de profil” la orice formă gramaticală se substituie cu textul ,,federația sportivă de profil”;

b) la punctul 5 sbp.4) cuvintele ,,ordinul ministrului educației, culturii și cercetării” se substituie cu textul ,,ordinul ministrului educației și cercetării”;

c) punctul 7 va avea următorul cuprins:

,,7. Plata bursei lunare se efectuează anual în funcție de nivelul performanței sportivului conform cuantumurilor stabilite în art.321 alin.(4) din Legea nr.330/1999 cu privire la cultura fizică și sport”.

d) punctul 8 se abrogă;

e) punctul 10 va avea următoarea denumire:

,,10. Bursele lunare ale sportivilor de performanță pot fi anulate în caz de:”

la sbp.1) după cuvântul ,,retragerea” se completează cu cuvântul ,,sportivului”

1. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru Natalia GAVRILIȚA**

Contrasemnează:

ministrul finanțelor Dumitru Budianschi

ministrul educației și cercetării Anatolie Topală